אן אפלבאום

אן אפלבאום
אן אליזבת אפלבאום (באנגלית: Anne Elizabeth Applebaum; נולדה ב-25 ביולי 1964 בוושינגטון די. סי.) היא עתונאית וסופרת יהודייה-אמריקאית זוכת פרס פוליצר שהרבתה לכתוב על הקומוניזם ועל התפתחות החברה האזרחית במרכז ובמזרח אירופה. היא הייתה עורכת באקונומיסט וחברת מערכת בוושינגטון פוסט (2006-2002).

== ביוגרפיה ==
הוריה הם הרווי אפלבאום, שותף במשרד עורכי הדין הבינלאומי קובינגטון וברלינג, ואליזבת אפלבאום, ממוזיאון קורקורן. היא בוגרת בית הספר סָיְידְוֶול פרנדס (1982) . היא קיבלה תואר ראשון בהצטיינות יתרה מאוניברסיטת ייל (1986), שם נבחרה לאגודת פי בטא קאפה. היא למדה לתואר השני במימון מלגת מרשל ביחסים בינלאומיים בבית הספר לכלכלה של לונדון (1987). היא למדה בסנט אנתוני קולג', אוניברסיטת אוקספורד לפני שעברה לוורשה, פולין ב-1988 ושימשה ככתבת מטעם האקונומיסט.

==קריירה==
אפלבאום שימשה כעורכת בכתב העת הבריטי The Spectator ובעלת טור בדיילי טלגרף ובסאנדיי טלגרף. היא גם כתבה עבור האינדיפנדנט. היא עבדה באקונומיסט, בו כתבה על מפנים חברתיים ופוליטיים משמעותיים במזרח אירופה, לפני ואחרי נפילת חומת ברלין ב-1989. ב-1992 זכתה בפרס צ'ארלס דאגלס.

אפלבאום התגוררה בלונדון ובוורשה במהלך שנות התשעים, וכתבה מספר שנים טור פופולרי בעיתון הלונדוני Evening Standard . היא כתבה על הפרלמנט של בריטניה ומאמרי פובליציסטיקה על סוגיות מקומיות וזרות.

אפלבאום יודעת היטב אנגלית, צרפתית ופולנית.

ב-24 במאי 2006, היא כתבה שהיא עזבה את וושינגטון על מנת לחיות בפולין.

אפלבאום הייתה עמיתת ג'ורג' הרברט ווקר בוש/אקסל שפרינגר באקדמיה האמריקאית בברלין, גרמניה, ב-2006 ובאביב 2008. אפלבאום גם שימשה כעמיתה בצוות חשיבה של מכון היזמות האמריקאי (American Enterprise Institute).

בפברואר 2008, הוענק לה אות מסדר הצלב של טרה מריאנה האסטוני, מדרגה שלישית.

==מחקריה ומאמריה==
ספרה הראשון של אפלבאום, Between East and West (בין מזרח למערב), הוא יומן מסע<ref></ref> ועליו היא זכתה בפרס אדולף בנטינק ב-1996.
ספרה השני, "גולאג - מחנות הריכוז הסובייטיים", ראה אור ב-2003 (הספר תורגם לעברית וראה אור בהוצאת עברית בשנת 2004) ועליו היא זכתה בשנת 2004 בפרס פוליצר לספרות תעודית.

במאמר קצר בבלוג שלה שפרסמה בספטמבר 2009 גינתה אפלבאום את מעצרו של רומן פולנסקי ב-2009. מבקריה טענו שהיא המעיטה בפשעיו של פולנסקי ולא חשפה את העובדה שבעלה ניסה לשחרר אותו.
היא הגיבה במאמר נוסף בבלוג שבו היא חשפה בעבר את עבודתו של בעלה, שהיא אינה הדוברת שלו, וש"לא היה לה שום מושג שהממשלה הפולנית רוצה או יכולה לשדל למען שחרורו של פולנסקי“.

ב-2020 יצא לאור ספרהּ דמדומי הדמוקרטיה בהוצאת דאבלדיי. בספרה היא נשענת על מחקרי עמיתים, ובמיוחד של חוקרת הפסיכולוגיה הפוליטית קארן סְטֶנר . את תובנותיה ממחקריה של סטנר, והרלוונטיות גם בשנת 2023, היא הציגה בראיון ב"הארץ" לנתנאל שלומוביץ. היא ניסתה להסביר מדוע ואיך מהפכות רבות מתרחשות לפתע במאה ה-21. לדבריה, המשיכה למנהיגים סמכותניים אינה ביטוי לצרות אופקים, אלא לחשיבה פשטנית. אנשים נמשכים לרעיונות סמכותניים כי מורכבוּת מערערת אותם. הם סולדים מפלגנות בחברה, ומעדיפים אחדות. לדבריה, כשהם נחשפים פתאום ברשת לגיוון של דעות וחוויות זה מכעיס אותם. הם מחפשים פתרונות בשפה פוליטית שגורמת להם להרגיש בטוחים. כך היא הסבירה בקצרה את ריבוי המהפכות לאחרונה במדינות דמוקרטיות כמו הונגריה, פולין, ארצות הברית ועוד.

==חייה האישיים==
אפלבאום נישאה ליושב-ראש הסיים ראדוסלאב שיקורסקי ב-1992. שיקורסקי לימים הפך לשר החוץ של פולין תחת ראש הממשלה דונלד טוסק. יש להם שני בנים.

==לקריאה נוספת==
<div style="direction: ltr;">
* Anne Applebaum, Between East and West: Across the Borderlands of Europe, Pantheon Books, October, 1994, hardcover, ; another hardcover edition, Random House, 1995, 
* Anne Applebaum, Gulag: A History, Doubleday, April, 2003, hardcover, 677 pages, ; trade paperback, Bantam Dell, 11 May 2004, 736 pages, 
* Contemporary Review, December, 2003, review of Gulag: A History of the Soviet Camps, p. 379.
* History Today, October, 2003, Helen Rappaport, review of Gulag, p. 58.
* Kirkus Reviews, August 15, 1994, review of Between East and West, p. 1095.
* The New York Times Book Review, December 18, 1994, Robert D. Kaplan, review of Between East and West, pp. 11–12.
* The Wall Street Journal, October 24, 1994, Brian Hill, review of Between East and West, p. A11.
* Washington Post Book World, November 20, 1994, Marie Arana-Ward, review of Between East and West, p. 4.
* Anne Applebaum,Twilight of Democracy: The Seductive Lure of Authoritarianism, July 21, 2020, hardcover, מסת"ב 0-3855-4580-0
</div>

==קישורים חיצוניים==

* 

* [https://www.pulitzer.org/winners/anne-applebaum זוכי פרס פוליצר לשנת 2004 לספרות תעודית: אן אפלבאום]
* [https://www.washingtonpost.com/people/anne-applebaum/ טור הדעות של אן אפלבאום], הוושינגטון פוסט
* נעמה כרמי, [http://naama-carmi.com/2005/01/25/מפני-שזה-יקרה-שוב/ מפני שזה יקרה שוב], 25 בינואר 2005
* גדי ראונר, [http://www.e-mago.co.il/Editor/history-228.htm הגולאג – כאשר האבסורד הופך למציאות], מגזין אימגו, 28 ביולי 2005
* 
* 
* [https://www.theatlantic.com/ideas/archive/2020/01/disturbing-campaign-against-polish-judges/605623/ The Disturbing Campaign Against Poland’s Judges]
* 
* 
* 
* [https://www.theatlantic.com/ideas/archive/2023/07/tennessee-republican-partisanship-one-party-state/674732/ IS TENNESSEE A DEMOCRACY] באתר theatlantic.com
* [https://www.theatlantic.com/ideas/archive/2023/07/russia-gulag-ukraine/674705/ Russia Has a New Gulag] באתר theatlantic.com
* [https://www.theatlantic.com/ideas/archive/2023/07/nato-jens-stoltenberg-unelected-bureaucrat-ukraine/674608/ Multilateral Man Is More Powerful Than Putin Realized] באתר theatlantic.com
* [https://www.theatlantic.com/ideas/archive/2023/06/putin-caught-in-his-own-trap/674524/ Putin Is Caught in His Own Trap] באתר theatlantic.com

==הערות שוליים==

קטגוריה:וושינגטון די. סי.: אישים
קטגוריה:בוגרות אוניברסיטת ייל
קטגוריה:בוגרי אוניברסיטת ייל
קטגוריה:בוגרות בית הספר לכלכלה של לונדון
קטגוריה:בוגרי בית הספר לכלכלה של לונדון
קטגוריה:עיתונאיות יהודיות אמריקאיות
קטגוריה:סופרות יהודיות אמריקאיות
קטגוריה:סופרות יהודיות פולניות
קטגוריה:היסטוריונים של רוסיה
קטגוריה:סגל וושינגטון פוסט
קטגוריה:היסטוריונים יהודים אמריקאים
קטגוריה:היסטוריונים יהודים פולנים
קטגוריה:עיתונאיות בריטיות
קטגוריה:היסטוריוניות אמריקאיות
קטגוריה:היסטוריוניות פולניות
קטגוריה:מקבלי עיטור מסדר ההצטיינות של הרפובליקה של פולין
קטגוריה:זוכות פרס פוליצר: ספרות עיונית
קטגוריה:היסטוריוניות יהודיות בריטיות
קטגוריה:עיתונאים בריטים
קטגוריה:בני זוג של פוליטיקאים פולנים
קטגוריה:מהגרות
קטגוריה:זוכי פרס פוליצר: ספרות עיונית
קטגוריה:אמריקאיות שנולדו ב-1964
קטגוריה:בריטיות שנולדו ב-1964
קטגוריה:פולנים שנולדו ב-1964